آشیکا رنگناتھ

آشیکا رنگناتھ (ولادت:5 اگست 1996ء) ایک بھارتی ماڈل اور اداکارہ ہیں جو بنیادی طور پر کنڑ سنیما میں کام کرتی ہیں۔ انہوں 2016ء میں بننے والی فلم ’ کریزی بوائے‘  اور 2018ء میں بننے والی فلم رامبو 2 سے شہرت حاصل کی۔ کریزی بوائے میں وہ اداکار دلیپ پرکاش کے مدمقابل تھیں اور فلم کے ہدایتکار مہیش بابو تھے ۔ اس کے بعد اس نے اپنی اگلی فلم میں اداکار گنیش کے ساتھ کی ، جس کی ہدایتکاری نریش نے کی تھی جو اس سے قبل فرسٹ رینک راجو نامی فلم سے مقبول ہوچکے ہیں ۔ وہ شیوا راجکمار کے ساتھ فلم ماس لیڈر  میں بھی ایک اہم کردار ادا کرچکی ہیں اور یوگراج بھٹ کی ہدایت کاری میں اداکار گنیش کے ساتھ فلم مُگُلُو نگے میں بھی نظر آئیں۔

ذاتی زندگی 
آشیکا رنگناتھ کا جنم 5 اگست 1996ء کو کرناٹک میں ہوا۔بان کے کنبہ کا تعلق کرناٹک کے تمکور سے ہے ، اس کی پرورش تمکور میں ہوئی ہے۔ رنگناتھ کے والد این رنگناتھ ، سول کنٹریکٹر ہیں اور ان کی والدہ ، بی سدھا رنگناتھ گھریلو خاتون ہیں۔ رنگناتھ کی ایک بڑی بہن انوشا رنگناتھ بھی ایک اداکارہ ہیں۔ رنگناتھ نے اپنی اسکول کی تعلیم ٹمکور بشپ سرگنٹ اسکول میں کی اور یونیورسٹی میں تعلیم کے لیے بنگلور منتقل ہوگئیں۔ انہوں نے جیوتی نواس کالج ، کورمنگالا ، بنگلور میں اپنا پی یو کیا ، جہاں اس نے کلئیر اینڈ کلئیر فریش فیس بنگلور کے لیے آڈیشن لیا اور مس فریش فیس -2014ء رنر اپ کے طور پر سامنے آئیں۔ بعد میں ، انہوں نے بنگلور کےایم ای ایس کالج سے گریجویشن کی۔ وہ فری اسٹائل ، بالی ووڈ ، بیلی اور ویسٹرن سمیت مختلف ڈانس شکلوں میں تربیت یافتہ ہیں۔  آشیکا ایک اچھی ڈانسر ہیں اور انہوں نے ڈانس رئیلیٹی شوز اور  2014ء میں بینگلور میں  ڈانس مقابلہ میں حصہ لیا  اور دونوں مقابلوں میں وہ دوسر ے نمبر پر آئیں۔زی 5 کے ساتھ ایک انٹرویو میں آشیکا نے بتایا  کہ رنگ دے  بسنتی اداکار سدھارتھ پر ان کا کرش تھا۔

کیریئر 
2014ء میں فریش فیس خوبصورتی کے مقابلے کے دوران کھینچی گئی آشیکا رنگناتھ کی تصاویر کو دیکھنے کے بعد ، کنڑ فلموں کے ہدایتکار مہیش بابو نے انہیں اپنی پہلی فلم کریزی بوائے کے لیے منتخب کیا۔ یہ فلم بوکس آفس پر 100 دن مکمل کرکے کامیاب رہی۔ اس فلم میں انہوں نے نندنی نامی ایک لڑکی کا کردار ادا کیا، فلم میں وہ اداکار دلیپ پرکاش کے مدمقابل تھیں اور فلم کے ہدایتکار مہیش بابو تھے ۔ اس فلم کے بعد آشیکا  رنگناتھ کا کیرئیر اونچائیوں کو چھونے لگا۔کریزی بوائے فلم کے لیے انہیں اس سال  بیسٹ ڈیبیو کے سائیما ایوارڈ کے لیے نامزد بھی کیا گیا۔ آشیکا رنگناتھ فلم ماس لیڈر میں اداکار شیوا راجکمار ،اور مُگُلُو نگے مُگُلُو نگے فلم میں اداکار گنیش اور گروڈا کے ساتھ نظر آئیں۔ اس کے علاوہ آشیکا کئی پرانڈذ کے لیے اشتہارات بھی کرچکی ہیں۔

فلموں کی فہرست

حوالہ جات

بیرونی روابط 
 Ashika Ranganath

1992ء کی پیدائشیں
1998ء کی پیدائشیں
اکیسویں صدی کی بھارتی اداکارائیں
بقید حیات شخصیات
بھارتی فلمی اداکارائیں
تمکر کی شخصیات
کنڑا اداکارائیں